Knutby-pastor fri om to år
Det melder svenske Expressen. Det var Örebro tingrett som onsdag kunngjorde at livstidsdommen omgjøres. Avgjørelsen begrunnes med at retten mener det ikke foreligger en risiko for gjentakelse av alvorlig kriminalitet. Norske Helge Fossmo har den siste tiden sittet i fengsel med lavere sikkerhet i Sörbyn, hvor han blant annet jobber på vaskeriet. – Jeg regner med å få jobb og et sted å bo ved hjelp av personlige kontakter. Jeg har kontakt med familien min og en del av dem er her i dag, forklarte han ifølge Expressen under forhandlingene i tingretten. Fossmo sa også at han håper å kunne returnere til kirken og være en del av trossamfunnet når han slippes fri. VG skrev i 2017 om at den svenske kriminalomsorgen sa nei til at han kunne delta på gudstjeneste utenfor fengselet. les ogsåHan soner en dom for medvirkning til drap og drapsforsøk på sin andre kone og Daniel Linde, som var ektemannen til Fossmos elskerinne. Påtalemyndigheten mente det var rimelig å redusere soningstiden, men argumenterte i retten for en minstetid på 28 år. les ogsåFossmo var pastor for Filadelfiamenigheten i Knutby. I 2004 ble hans kone funnet drept i parets hjem og like ved ble Linde funnet skutt og alvorlig såret. Drapet og drapsforsøket fikk massiv medieoppmerksomhet og de neste månedene kom det flere avsløringer om sektlignende tilstander i den lille menigheten, dominert av vold, utroskap og manipulering. Sara Svensson, som var Fossmo-familiens barnepike og nordmannens elskerinne, ble selv dømt til tvungen psykisk behandling for drap og drapsforsøk i den samme saken. I 2011 ble hun imidlertid løslatt, etter at svenske myndigheter konkluderte med at hun ikke lenger lider av noen alvorlig psykisk lidelse . Under hele rettssaken fastholdt hun sin forklaring om at det var sektlederen Helge Fossmo som manipulerte henne til å drepe. Sara Svenssons nye liv: Slik gjennomførte barnepiken Knutby-drapet
Knutby-pastor Helge Fossmos livstidsdom endres til 26 år, noe som gjør at han løslates i april 2021.